ສະຫະລັດເຕືອນ ຄົນອາເມຣິກັນ ໃນທົ່ວໂລກ ໃຫ້ລະມັດລະວັງ (ເບິ່ງວີດີໂອ)
ສະຫະລັດ ອອກຄໍາເຕືອນ ຄົນອາເມຣິກັນ ໃຫ້ລະມັດລະວັງ ຫລັງຈາກ ສະຫະລັດຟ້ອງຮ້ອງ ຄົນອີຣ່ານ 2 ຄົນ ຂໍ້ຫາວາງແຜນລອບສັງຫານ ທູດຊາອຸດີອາຣາເບຍ ໃນສະຫະລັດ.
ກະຊວງການຕ່າງປະເທດສະຫະລັດໄດ້ອອກຄໍາເຕືອນໄປຍັງທົ່ວໂລກສໍາລັບພົນລະເມືອງ ອາເມຣິກາ ກ່ຽວກັບການເຄື່ອນໄຫວຕໍ່ຕ້ານສະຫະລັດທີ່ອາດຈະມີຂຶ້ນ ຫລັງຈາກໄດ້ມີ ການຟ້ອງຊາວອີຣ່ານ 2 ຄົນທີ່ຖືກກ່າວຫາວ່າ ສົມຮູ້ຮ່ວມຄິດກັນກັບກຸງ Tehran ເພື່ອ ລອບສັງຫານເອກອັກຄະລັດຖະທູດ Saudi Arabia ປະຈໍາສະຫະລັດນັ້ນ ກະຊວງການຕ່າງປະເທດສະຫະລັດກ່າວໃນຕອນແລງວັນອັງຄານວານນີ້ວ່າ ການພະຍາ ຍາມລອບສັງຫານທີ່ຖືກກ່າວຫາວ່າ ໄດ້ຮັບການໜຸນຫລັງຈາກອີຣ່ານນັ້ນ ອາດຈະເປັນ ຮ່ອງຮອຍຊີ້ໃຫ້ເຫັນວ່າ ລັດຖະບານອິຣ່ານອາດສາມາດທໍາການເພ່ງເລັງທີ່ຂັນແຂງຫລາຍ ຂຶ້ນ ໃນການເຄື່ອນໄຫວໃນການກໍ່ການຮ້າຍນັ້ນ ໃນຕອນເຊົ້າວັນອັງຄານວານນີ້ ກະຊວງຍຸຕິທໍາສະຫະລັດໄດ້ຟ້ອງນາຍ Manssor Arbab siar ທີ່ຕັດຊາດເປັນຄົນອະເມຣິກາ ທີ່ຖືໜັງສືຜ່ານແດນອີຣ່ານ ແລະນາຍ Gholam Sha kuri ຊຶ່ງເປັນສະມາຊິກຂອງກໍາລັງ Quds ຫຼືກຳລັງພິທັກການປະຕິວັດຂອງອີຣ່ານ ໃນຂໍ້ ຫາສົມຮູ້ຮ່ວມຄິດເພື່ອລອບສັງຫານທ່ານ Adel al-Jubeir ເອກອັກຄະລັດຖະທູດ Saudi Arabia ປະຈໍາສະຫະລັດ ທ່ານ Eric Holder ລັດຖະມົນຕີຍຸຕິທໍາສະຫະລັດກ່າວວ່າ ການວາງແຜນດັ່ງກ່າວແມ່ນ ອິຣ່ານເປັນຜູ້ຄິດຂຶ້ນມາ ໃຫ້ການສະໜັບສະໜຸນ ແລະອອກຄໍາສັ່ງໃຫ້ປະຕິບັດ ທ່ານ Eric Holder ໃຫ້ຄໍາໜັ້ນສັນຍາວ່າ ກຸງວໍຊິງຕັນຈະຖືວ່າລັດຖະບານອີຣ່ານເປັນຜູ້ຮັບຜິດ ຊອບເລື້ອງນີ້ ໃນເວລາບໍ່ດົນຫລັງຈາກປະກາດເລື້ອງນີ້ໃຫ້ຊາບແລ້ວ ກະຊວງຍຸຕິທໍາສະຫະລັດກໍໄດ້ປະ ກາດລົງໂທດດ້ານເສດຖະກິດຕໍ່ນາຍ Arbabsiar ແລະນາຍ Shakuri ຕະຫຼອດທັງພວກ ເຈົ້າໜ້າທີ່3 ຄົນໃນໜ່ວຍພິທັກການປະຕິວັດຂອງອິຣ່ານນັ້ນ ປະທານາທິບໍດີບາຣັກໂອບາມາ ໄດ້ໂທລະສັບໄປຫາເອກອັກຄະລັດຖະທູດ al-Subeir ເພື່ອສະແດງຄວາມເປັນເອກະພາບກັນຕໍ່ຕ້ານການ ວາງແຜນລອບສັງຫານດັ່ງກ່າວ ໂດຍ ເອີ້ນແຜນການດັ່ງກ່າວວ່າ ເປັນການລະເມີດຢ່າງຈະແຈ້ງຕໍ່ກົດໝາຍສະຫະລັດແລະກົດ ໝາຍສາກົນ ທ່ານໄດ້ໃຫ້ຄວາມໝັ້ນໃຈແກ່ທ່ານ al-Jubeir ວ່າ ສະຫະລັດມີຄວາມໝາຍ ໝັ້ນທີ່ຈະປົກປ້ອງພວກນັກການທູດທຸກຄົນ ທີ່ຮັບໃຊ້ປະເທດຂອງເຂົາເຈົ້າຢູ່ໃນສະຫະລັດ ນີ້ ທ່ານນາງ Hillary Clinton ລັດຖະມົນຕີການຕ່າງປະເທດສະຫະລັດ ກ່າວໃນວັນອັງຄານ ວານນີ້ວ່າ ສະຫະລັດຈະສືບຕໍ່ດໍາເນີນງານຮ່ວມກັນ ກັບພວກປະເທດພັນທະມິດ ເພື່ອໂດດ ດ່ຽວອີຣ່ານອອກຈາກປະຊາຄົມນາໆຊາດນັ້ນ ອິຣ່ານໄດ້ປະຕິເສດຢ່າງແຂງແຮງວ່າຕົນບໍ່ມີສ່ວນພົວພັນໃດໆໃນຄວາມ ພະຍາຍາມລອບ ສັງຫານນີ້ ເອກອັກຄະລັດຖະທູດອີຣ່ານປະຈໍາອົງການສະຫະປະຊາຊາດ ໄດ້ຂຽນຈົດ ໝາຍສະບັບນຶ່ງໄປຍັງສະຫະປະຊາຊາດໃນວັນອັງຄານວານນີ້ ໂດຍສະແດງຄວາມໂກດ ແຄ້ນຕໍ່ການກ່າວຫາຂອງສະຫະລັດ ໂດຍເອີ້ນວ່າ ເປັນການກະທໍາທີ່ມີຈຸດປະສົງທາງ ການ ເມືອງ ອັນເປັນການກະທຳແບບກະຫາຍສົງຄາມ ແລະເປັນການໂຄສະນາຊວນເຊື່ອ